PMIndiaData/PMIndiaSum huggingface dataset:
ভাইব্ৰেণ্ট গুজৰাট ছামিট ২০১৯ ত অংশগ্ৰহণৰ বাবে ভাৰতত উপস্থিত ডেনমাৰ্কৰ প্ৰধানমন্ত্ৰী

১৮ আৰু ১৯ জানুৱাৰী, ২০১৯ ৰ দুদিনীয়া ভ্ৰমণসূচী লৈ ভাৰতত উপস্থিত হৈছে ডেনমাৰ্কৰ প্ৰধানমন্ত্ৰী লাৰ্ছ লোক্কে ৰাছমুছেন, উদ্দেশ্য ভাইব্ৰেণ্ট গুজৰাট ছামিট ২০১৯ ত অংশগ্ৰহণ কৰা, য’ত ডেনমাৰ্ক এখন সহযোগী দেশ হিচাপে অংশগ্ৰহণ কৰিছে। প্ৰধানমন্ত্ৰী ৰাছমুছেনৰ লগতে ডেনমাৰ্কৰ ভালেমান আগশাৰীৰ কোম্পানীৰ মুখ্য কাৰ্যবাহী বিষয়াসকলো আহি উপস্থিত হৈছে ভাৰতত। উল্লেখ্য যে ১৮ জানুৱাৰী, ২০১৯ তাৰিখে গান্ধীনগৰত চলি থকা ভাইব্ৰেণ্ট গুজৰাট ছামিটৰ সমান্তৰালকৈ প্ৰধানমন্ত্ৰী ৰাছমুছেনৰ সৈতে এক দ্বিপাক্ষিক বৈঠকত মিলিত হয় ভাৰতৰ প্ৰধানমন্ত্ৰী শ্ৰী নৰেন্দ্ৰ মোদী। ইয়াৰ পূ্ৰ্বেও দুয়োগৰাকী প্ৰধানমন্ত্ৰীয়ে ২০১৮ চনৰ এপ্ৰিল মাহত ষ্টকহ’মত আয়োজিত প্ৰথম ইণ্ডিয়া–নৰ্ডিক ছামিটত মিলিত হৈছিল। এই বৈঠকতে দুয়োগৰাকী বিশ্ব নেতাই দুয়োখন দেশৰ মাজত স্থাপন হ’ব পৰা বিভিন্ন দ্বিপাক্ষিক সহযোগিতাৰ ক্ষেত্ৰ সমূহৰ বিষয়ে আলোচনা কৰে আৰু পাৰস্পৰিক লাভজনক বিষয়ত ভালেমান সমস্যা সন্দৰ্ভতো দুয়োগৰাকী প্ৰধানমন্ত্ৰীয়ে নিজ নিজ দৃষ্টিভঙ্গী উপস্থাপন কৰে। দুয়োগৰাকী প্ৰধানমন্ত্ৰীয়েই দুয়োখন দেশৰ মাজতে একাধিক বাণিজ্য আৰু বিনিয়োগৰ পৰিসৰ পৰিবৰ্ধন কৰাৰ ব্যাপক সুযোগ–সুবিধাৰ বিষয়েও আলোচনা কৰে আৰু দুয়ো ঐক্যমতত মিলিত হয়। উল্লেখ্য যে ভালেমান অত্যাধুনিক প্ৰযুক্তিৰ ক্ষেত্ৰত ডেনমাৰ্ক সম্প্ৰতি বিশ্বৰ আগশাৰীৰ দেশ হিচাপে পৰিগণিত হৈ আহিছে, যিবোৰ বিশেষকৈ ভাৰতৰ ক্ষেত্ৰত যথেষ্ট প্ৰাসঙ্গিক হৈ আছে। ইয়াতে উল্লেখ কৰিব পাৰি যে ডেনমাৰ্কৰ আছে দক্ষতা, ভাৰতত আছে প্ৰসাৰতাৰ সুযোগ, আৰু সম্প্ৰতি বিশ্বক লাগে নতুন প্ৰযুক্তি। খাদ্য সুৰক্ষা, জল ব্যৱস্থাপনা, জলবায়ু পৰিৱৰ্তন আৰু দীৰ্ঘম্যাদী উন্নয়নৰ দৰে বৈশ্বিক সমস্যাসমূহৰ সমাধান উলিয়াবৰ বাবে এক গৱেষণা মঞ্চ স্থাপন কৰাৰ বাবে ভাৰত আৰু ডেনমাৰ্কক উদ্বুদ্ধ কৰে প্ৰধানমন্ত্ৰী মোদীয়ে। এই বৈঠকতে, দুখনকৈ বুজাবুজি চুক্তিও হস্তান্তৰিত কৰা হয়, প্ৰথমখন হৈছে বিভিন্ন সামূদ্ৰিক সমস্যা সমাধানৰ বাবে ভাৰতীয় নৌ মন্ত্ৰালয় আৰু ডেনমাৰ্কৰ উদ্যোগ, বাণিজ্য আৰু বিত্তীয় পৰিক্ৰমা মন্ত্ৰালয়ৰ মাজত হোৱা চুক্তি, আৰু দ্বিতীয়খন হৈছে গোৱাৰ পানাজীত এটা নগৰীয়া জীৱিকা পৰীক্ষাগাৰ বা আৰবান লিভিং লেব স্থাপনৰ বাবে ইমাজিন পানাজী স্মাৰ্ট চিটি ডেভেলপমেণ্ট লিমিটেড আৰু নতুন দিল্লীস্থ ডেনিছ এম্বেছীৰ মাজত। উল্লেখ্য যে প্ৰায় ১৩০ টা ডেনিছ কোম্পানীয়ে ভাৰতৰ নৌ পৰিবহন, পুনঃনবীকৰণযোগ্য শক্তি, পৰিৱেশ আৰু খাদ্য সংসাধনৰ দৰে ক্ষেত্ৰসমূহত বিনিয়োগ কৰিছে আৰু স্মাৰ্ট আৰবান ডেভেলপমেণ্ট আৰু আৱৰ্জনাৰ পৰা শক্তিলৈ’ আদিৰ দৰে ক্ষেত্ৰতো বিনিয়োগৰ পৰিসৰ বৃদ্ধি কৰাৰ বাবে উৎসুক হৈ আছে। ইফালে গুজৰাটত ভালেসংখ্যক আগশাৰীৰ ডেনিছ কোম্পানীয়ে নৌ পৰিবহন আৰু পুনঃনবীকৰণযোগ্য শক্তিখণ্ডত জড়িত হৈ আছে। প্ৰধানমন্ত্ৰী ৰাছমুছেনে তেওঁৰ এই ভ্ৰমণকালত নতুন দিল্লীত স্থাপন কৰা ডেনিছ কালছাৰেল ইনষ্টিটিউট আৰু ডেনিছ দূতাবাসৰ নতুন গৃহটো ১৯ জানুৱাৰীত আনুষ্ঠানিকভাৱে মুকলি কৰিব। ইয়াৰ পিছতেই তেওঁ এবাৰ আগ্ৰালৈও যাব।
মহিলা হকীত আমি অলপৰ বাবেহে পদকৰ পৰা বঞ্চিত হ’লো যদিও এইটো দলে নতুন ভাৰতৰ আত্মাক প্ৰতিবিম্বিত কৰিছে : প্ৰধানমন্ত্ৰ

মহিলা হকীত আমি অলপৰ বাবেহে পদকৰ পৰা বঞ্চিত হ’লো যদিও এইটো দলে কিন্তু নতুন ভাৰতৰ আত্মাক প্ৰতিবিম্বিত কৰিছে- য’ত আমি আমাৰ উত্তমখিনি দিও আৰু নতুন সীমনাৰ পৰিমাপ লওঁ। আজি এই অভিমত ব্যক্ত কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। টকিঅ’ অলিম্পিক ২০২০ত আমাৰ মহিলা হকী দলে দেখুওৱা দুৰ্দান্ত প্ৰদৰ্শন আমি সদায়ে মনত পেলাম বুলিও তেওঁ মন্তব্য কৰে। এই সন্দৰ্ভত প্ৰকাশ কৰা এলানি বাৰ্তাত প্ৰধানমন্ত্ৰীয়ে কয়, “#Tokyo2020ত আমাৰ মহিলা হকী দলে দেখুওৱা দুৰ্দান্ত প্ৰদৰ্শন আমি সদায়ে মনত পেলাম। সমগ্ৰ যাত্ৰাতে তেওঁলোকে সৰ্বস্ব উজাৰি দিছিল। দলটোৰ প্ৰতিগৰাকী সদস্যাই দুৰ্দান্ত সাহস, দক্ষতা আৰু সহনশীতাৰে আশিসধন্য। এই অসাধাৰণ দলটোক লৈ আজি ভাৰত গৌৰৱান্বিত। মহিলা হকীত আমি অলপৰ বাবেহে পদকৰ পৰা বঞ্চিত হ’লো যদিও এইটো দলে কিন্তু নতুন ভাৰতৰ আত্মাক প্ৰতিবিম্বিত কৰিছে- য’ত আমি আমাৰ উত্তমখিনি দিও আৰু নতুন সীমনাৰ পৰিমাপ লওঁ। আটাইতকৈ ডাঙৰ কথাটো হৈছে #Tokyo2020-ত তেওঁলোকে আহৰণ কৰা সাফল্যই হকীত আত্মনিয়োগ কৰাৰ লগতে ইয়াৰ উত্তৰণৰ বাবে ব্ৰতী হোৱাৰ ক্ষেত্ৰত ভাৰতৰ নতুন চাম ছোৱালীক অনুপ্ৰাণিত কৰিব। এইটো দলক লৈ আমি গৌৰৱান্বিত”।
প্ৰধানমন্ত্ৰীয়ে ‘স্বাস্থ্যৱান ভাৰতৰ ৮ বছৰ’ৰ বিৱৰণ শ্বেয়াৰ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বিগত ৮ বছৰত ভাৰতত স্বাস্থ্যসেৱা খণ্ডক শক্তিশালী কৰাৰ বাবে গ্ৰহণ কৰা পদক্ষেপসমূহৰ বিৱৰণ ব্যক্ত কৰিছে। প্ৰধানমন্ত্ৰীয়ে টুইট কৰে: “মানুহৰ সুস্থ জীৱন হৈছে নতুন ভাৰতৰ সংকল্প। আয়ুষ্মান ভাৰতৰ পৰা জন আউষাধি কেন্দ্ৰলৈ আৰু চিকিৎসা আন্তঃগাঁথনিৰ পৰা বিনামূলীয়া টিকাকৰণলৈকে দেশখনে যি পথ গ্ৰহণ কৰিছে সেয়া আজি সমগ্ৰ বিশ্বৰ বাবে এক আদৰ্শ হৈ পৰিছে।” “আগন্তুক বছৰবোৰ স্বাস্থ্যসেৱাত বিনিয়োগ কৰাসকলৰ হ’ব। ভাৰতত স্বাস্থ্যসেৱা খণ্ড শক্তিশালী কৰাৰ বাবে আমাৰ চৰকাৰে যি কাম কৰিছে তাৰ বাবে মই গৌৰৱান্বিত। #৮বছৰৰ সুস্থ ভাৰত" "স্বাস্থ্যসেৱা আমাৰ মূল কেন্দ্ৰবিন্দু ক্ষেত্ৰসমূহৰ ভিতৰত অন্যতম। যোৱা ৮ বছৰত স্বাস্থ্য আন্তঃগাঁথনি বৃদ্ধি কৰা, প্ৰতিজন ভাৰতীয়ৰ বাবে সুলভ আৰু মানসম্পন্ন স্বাস্থ্যসেৱাৰ সুবিধা নিশ্চিত কৰা, আৰু এই খণ্ডৰ সৈতে প্ৰযুক্তিৰ একত্ৰিত কৰা হৈছে।" #8YearsOfHealthyIndia"
প্ৰধানমন্ত্ৰীয়ে জনসাধাৰণৰ বাবে মা ব্ৰহ্মচাৰিণীৰ পৰা আশীৰ্বাদ বিচাৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰাত্ৰিৰ দ্বিতীয় দিনা সকলো ভক্তৰ বাবে মা ব্ৰহ্মচাৰিণীৰ আশীৰ্বাদ বিচাৰে। শ্ৰী মোদীয়ে দেৱীৰ প্ৰাৰ্থনাও (স্তুতি) ভাগ-বতৰা কৰে। প্ৰধানমন্ত্ৰীয়ে এইদৰে টুইট কৰে; "আজি মা ব্ৰহ্মচাৰিণীৰ বিশেষ উপাসনাৰ দিন, মাতৃৰ দ্বিতীয় ৰূপ। মই আশা কৰোঁ যে তেওঁ সকলো ভক্তক শক্তি, সামৰ্থ আৰু লক্ষ্য সিদ্ধিৰ আশীৰ্বাদ কৰক। এই স্তুতি আপোনাৰ বাবে…"
চেক গণৰাজ্যৰ প্ৰধানমন্ত্ৰী হিচাপে নিযুক্তি লাভ কৰাৰ বাবে মহামহিম পেটৰ ফিয়ালাক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে চেক গণৰাজ্যৰ প্ৰধানমন্ত্ৰী হিচাপে নিযুক্তি লাভ কৰা মহামহিম পেটৰ ফিয়ালাক অভিনন্দন জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; ‘চেক গণৰাজ্যৰ প্ৰধানমন্ত্ৰী হিচাপে নিযুক্তি লাভ কৰাৰ বাবে মহামহিম পেটৰ ফিয়ালাক অভিনন্দন জনাইছোঁ। ভাৰত আৰু চেক গণৰাজ্যৰ মাজৰ সম্পৰ্ক অধিক উন্নত কৰাৰ বাবে মই আপোনাৰ সৈতে কাম কৰিবলৈ আশাবাদী।’
এয়াৰ ইণ্ডিয়া আৰু ইয়াৰ সহযোগী সংস্থাসমূহত নিৰ্বিনিয়োগৰ বাবে SPV স্থাপনৰ প্ৰস্তাৱলৈ কেবিনেটৰ অনুমোদন

প্রধানমন্ত্রী নৰেন্দ্র মোদীৰ পৌৰহিত্যত অনুষ্ঠিত কেন্দ্রীয় কেবিনেটৰ এক গুৰুত্বপূৰ্ণ বৈঠকত এয়াৰ ইণ্ডিয়া আৰু ইয়াৰ সহযোগী সংস্থাসমূহত নিৰ্বিনিয়োগৰ বাবে এক বিশেষ উদ্দেশ্যসাধন সংস্থা চমুকৈ SPV গঠনৰ প্ৰস্তাৱলৈ যাৱতীয় অনুমোদন প্ৰদান কৰা হৈছে। এই এছপিভি সংস্থাটোৰ নাম হ’ব এয়াৰ ইণ্ডিয়া এছেটছ হোল্ডিং লিমিটেড ()। এয়াৰ ইণ্ডিয়াৰ উপৰিও এয়াৰ ট্রান্সপ’র্ট ছার্ভিছেজ লিমিটেড, এয়াৰলাইন এলায়েড ছাৰ্ভিছেজ লিমিটেড, এয়াৰ ইণ্ডিয়া ইঞ্জিনিয়াৰিং ছার্ভিছেজ লিমিটেড আৰু হোটেল কর্প’ৰেশ্যন অৱ ইণ্ডিয়া লিমিটেডৰ দৰে এয়াৰ ইণ্ডিয়াৰ চাৰিটা সহযোগী সংস্থাৰো নি,ৰ্বিনিয়োগ কৰিব এই সংস্থাটোৱে। উল্লেখ্য যে ২০১৮ চনৰ ২২ জানুৱাৰী তাৰিখে প্রস্তাৱিত এই সংস্থা গঢ়ি তোলাৰ সিদ্ধান্ত গ্ৰহণ কৰিছিল অসামৰিক বিমান পৰিবহণ মন্ত্রালয়ে। চৰকাৰে, এই বিশেষ উদ্দেশ্যসাধন সংস্থালৈ এয়াৰ ইণ্ডিয়া লিমিটেডৰ ২৯,৪৬৪ কোটি টকাৰ ঋণ আৰু অন্য চাৰিটা সংস্থালৈ হস্তান্তৰৰ সিদ্ধান্ত গ্ৰহণ কৰিছে। ইয়াৰ ফলত, এয়াৰ ইণ্ডিয়াৰ দৰে ৰাষ্ট্ৰীয়কৃত সংস্থাৰ নিৰ্বিনিয়োগৰৰ কাম সুচলভাৱে সম্পন্ন হ’ব।
ভ্লাদিভষ্টকত অনুষ্ঠিত ষষ্ঠ পূৰ্বাঞ্চলীয় অৰ্থনৈতিক ফ’ৰাম ২০২১-ত প্ৰধানমন্ত্ৰীৰ ভাৰ্চুৱেল-সম্বোধ

প্ৰধানমন্ত্ৰী শ্ৰী নৰেন্দ্ৰ মোদীয়ে ৩ ছেপ্টেম্বৰ ২০২১ তাৰিখে ভ্লাদিভষ্টকত অনুষ্ঠিত ষষ্ঠ পূৰ্বাঞ্চলীয় অৰ্থনৈতিক ফ’ৰাম(ইইএফ)ৰ পূৰ্ণাংগ অধিৱেশনত ভিডিঅ’ কনফাৰেন্সৰ জৰিয়তে ভাষণ প্ৰদান কৰে। উল্লেখ্য যে, ২০১৯ত পঞ্চম পূৰ্বাঞ্চলীয় অৰ্থনৈতিক ফ’ৰাম(ইইএফ)ৰ বৈঠকত প্ৰথম ভাৰতীয় প্ৰধানমন্ত্ৰী হিচাপে শ্ৰী মোদীয়ে অংশ গ্ৰহণ কৰিছিল। ৰাছিয়াৰ সুদূৰ পূব প্ৰান্তৰ উন্নয়নৰ বাবে ৰাষ্ট্ৰপতি পুটিনৰ দৃষ্টিভংগীক প্ৰশংসা কৰি প্ৰধানমন্ত্ৰী শ্ৰী মোদীয়ে ‘এক্ট ইষ্ট পলিচী’ৰ অংশ হিচাপে ৰাছিয়াৰ এই অঞ্চলৰ উন্নয়নৰ বাবে এক বিশ্বস্ত সহযোগী হিচাপে কাম কৰাৰ ক্ষেত্ৰত ভাৰতৰ অংগীকাৰৰ কথা দোহাৰে। তেওঁ ৰাছিয়াৰ সুদূৰ পূব প্ৰান্তৰ বিকাশত ভাৰত আৰু ৰাছিয়াৰ প্ৰাকৃতিক পৰিপূৰকতাৰ কথা উল্লেখ কৰে। প্ৰধানমন্ত্ৰীয়ে ‘বিশেষ আৰু কৌশলগত অংশীদাৰীত্ব’ৰ সৈতে সংগতি ৰাখি দুয়োপক্ষৰ মাজত আৰু অধিক অৰ্থনৈতিক আৰু বাণিজ্যিক সম্পৰ্ক গঢ়ি তোলাৰ ওপৰত গুৰুত্ব আৰোপ কৰে। তেওঁ সহযোগিতাৰ গুৰুত্বপূৰ্ণ ক্ষেত্ৰ হিচাপে স্বাস্থ্য আৰু ঔষধ খণ্ডৰ কথা বিশেষভাৱে উল্লেখ কৰে। মহামাৰীৰ সময়ত এই দুয়োটা ক্ষেত্ৰ অতি কাৰ্যকৰী প্ৰমাণিত হোৱা বুলিও শ্ৰী মোদীয়ে অভিমত ব্যক্ত কৰে। তেওঁ হীৰা, কোকিং কয়লা, তীখা, কাঠ আদিকে ধৰি অৰ্থনৈতিক সহযোগিতাৰ অন্যান্য সম্ভাব্য ক্ষেত্ৰসমূহৰ কথাও উল্লেখ কৰে। ২০১৯ত অনুষ্ঠিত পূৰ্বাঞ্চলীয় অৰ্থনৈতিক ফ’ৰাম(ইইএফ)ত ভাৰতৰ বিভিন্ন ৰাজ্যসমূহৰ মুখ্যমন্ত্ৰীসকলৰ ভ্ৰমণৰ কথা স্মৰণ কৰি প্ৰধানমন্ত্ৰীয়ে ৰাছিয়াৰ সুদূৰ পূব প্ৰান্তৰ ১১ টা অঞ্চলৰ ৰাজ্যপালসকলক ভাৰত ভ্ৰমণৰ বাবে আমন্ত্ৰণ জনায়। কোভিড-১৯ মহামাৰীৰ প্ৰত্যাহ্বান সত্বেও, কেন্দ্ৰীয় পেট্ৰ’লিয়াম আৰু প্ৰাকৃতিক গেছ মন্ত্ৰী শ্ৰী হৰদীপ সিং পুৰীৰ নেতৃত্বত ভাৰতীয় তেল আৰু গেছ কোম্পানীসমূহৰ নেতৃত্বত এটা ভাৰতীয় প্ৰতিনিধি দলে ইইএফৰ পৰিকাঠামোৰ ভিতৰত ভাৰত-ৰাছিয়া ব্যৱসায়িক আলোচনাত অংশগ্ৰহণ কৰিছে। আনহাতে পূৰ্বাঞ্চলীয় অৰ্থনৈতিক ফ’ৰাম(ইইএফ)ৰ এক পাৰ্শ্ব অনুষ্ঠানত ২ ছেপ্টেম্বৰত গুজৰাটৰ মুখ্যমন্ত্ৰী শ্ৰী বিজয় ৰুপানি আৰু ৰাছিয়াৰ চাখা-য়াকুটিয়া প্ৰদেশৰ ৰাজ্যপালৰ মাজত এখন অনলাইন বৈঠক অনুষ্ঠিত হয়। পূৰ্বাঞ্চলীয় অৰ্থনৈতিক ফ’ৰাম(ইইএফ)ৰ কাৰ্যসূচীত বিভিন্ন খণ্ডৰ প্ৰতিষ্ঠিত ভাৰতীয় কোম্পানীৰ ৫০ জনতকৈও অধিক প্ৰতিনিধিয়েও অনলাইনৰ জৰিয়তে অংশগ্ৰহণ কৰিব।
মুম্বাইৰ অগ্নিকাণ্ডত প্ৰাণহানি হোৱা লোকসকলৰ প্ৰতি প্ৰধানমন্ত্ৰীৰ শোক প্ৰকাশ

প্ৰধানমন্ত্ৰী শ্ৰী নৰেন্দ্ৰ মোদীয়ে মুম্বাইৰ অগ্নিকাণ্ডত প্ৰাণহানি হোৱা লোকসকলৰ প্ৰতি গভীৰ শোক প্ৰকাশ কৰিছে। এক বাৰ্তাত প্ৰধানমন্ত্ৰীয়ে কয়, “মুম্বাইৰ অগ্নিকাণ্ডক লৈ উদ্বিগ্ন হৈছো। এই শোকাকূল মুহূৰ্তত শোকসন্তপ্ত পৰিয়ালৰ প্ৰতি মোৰ সমবেদনা জ্ঞাপন কৰিছো। অগ্নিকাণ্ডত আহতসকলৰ আশু আৰোগ্য কামনাৰে প্ৰাৰ্থনা জনাইছো।”
হাংগেৰীৰ প্ৰধানমন্ত্ৰী মহামহিম ভিক্টৰ অৰবানৰ সৈতে টেলিফোনিক বাৰ্তালাপ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি হাংগেৰীৰ প্ৰধানমন্ত্ৰী মহামহিম ভিক্টৰ অৰবানৰ সৈতে টেলিফোনিক বাৰ্তালাপত মিলিত হয়। দুয়োজন নেতাই ইউক্ৰেইনত অব্যাহত থকা পৰিস্থিতি সন্দৰ্ভত আলোচনা কৰে আৰু তাৎক্ষণিক যুদ্ধবিৰতি আৰু কুশলী পৰিচালন আৰু আলোচনাৰ মেজলৈ ঘূৰি অহাটো নিশ্চিতকৰণৰ প্ৰয়োজনীয়তাৰ ওপৰত সহমত পোষণ কৰে। প্ৰধানমন্ত্ৰীয়ে মহামহিম অৰবান আৰু হাংগেৰী চৰকাৰখনক ইউক্ৰেইন-হাংগেৰী সীমান্তইদি ৬০০০ ৰোধিক ভাৰতীয় নাগৰিকক উদ্ধাৰৰ সুবিধা প্ৰদানৰ বাবে আন্তৰিক ধন্যবাদ জ্ঞাপন কৰে। প্ৰধানমন্ত্ৰী অৰবানে ইউক্ৰেইনৰপৰা উদ্ধাৰ কৰা চিকিৎসাশাস্ত্ৰ অধ্যয়নৰত ভাৰতীয় শিক্ষাৰ্থীসকলক শুভেচ্ছা জ্ঞাপন কৰে আৰু কয় যে তেওঁলোকে ইচ্ছা কৰিলে হাংগেৰীতে পঢ়া-শুনা অব্যাহত ৰাখিব পাৰে। প্ৰধানমন্ত্ৰীয়ে এই মহানুভৱতাৰ শলাগ লয়। নেতাদ্বয়ে শেহতীয়া পৰিস্থিতি সন্দৰ্ভত যোগাযোগ আৰু সংঘাতৰ পৰিসমাপ্তিৰ বাবে তেওঁলোকৰ প্ৰচেষ্টা অব্যাহত ৰাখিবলৈ সহমত পোষণ কৰে।
পঞ্জাৱৰ প্ৰাক্তন মুখ্যমন্ত্ৰী শ্ৰী প্ৰকাশ সিং বাদলক প্ৰধানমন্ত্ৰীৰ শুভেচ্ছ

প্ৰধানমন্ত্ৰী শ্ৰী নৰেন্দ্ৰ মোদীয়ে পঞ্জাৱৰ প্ৰাক্তন মুখ্যমন্ত্ৰী শ্ৰী প্ৰকাশ সিং বাদলক তেওঁৰ জন্মদিনত শুভেচ্ছা জ্ঞাপন কৰিছে। এটা টুইটত, প্ৰধানমন্ত্ৰীয়ে কৈছে; "ভাৰতৰ অন্যতম সবাতোকৈ সন্মানীয় ব্যক্তি, শ্ৰী প্ৰকাশ সিং বাদল জীলৈ জন্ম দিনৰ শুভেচ্ছা। পঞ্জাৱৰ প্ৰগতিৰ বাবে, বিশেষকৈ সমাজৰ দুৰ্বল শ্ৰেণীৰ লোকৰ বাবে তেওঁ অত্যন্ত কঠিন কাম কৰিলে। মই প্ৰাৰ্থনা জনাইছো যাতে তেওঁ এক দীৰ্ঘ আৰু সুস্থ জীৱনৰ বাবে আশীৰ্বাদপুষ্ট হয়।"
কেন্দ্ৰীয় বাজেট ২০২২-২৩ ৰ ওপৰত প্ৰধানমন্ত্ৰীৰ ভাষণৰ অসমীয়া অনুবা

এই বাজেটে ১০০ বছৰৰ ভয়ংকৰ দুৰ্যোগৰ মাজত উন্নয়নৰ এক নতুন আত্মবিশ্বাস কঢ়িয়াই আনিছে। এই বাজেটে অৰ্থনীতি শক্তিশালী কৰাৰ লগতে সাধাৰণ মানুহৰ বাবে বহুতো নতুন সুযোগৰ সৃষ্টি কৰিব। এই বাজেট অধিক আন্তঃগাঁথনি, অধিক বিনিয়োগ, অধিক বিকাশ আৰু অধিক চাকৰিৰ বাবে নতুন সম্ভাৱনাৰে পৰিপূৰ্ণ। আৰু এটা নতুন এলেকা মুকলি হৈছে। সেয়া হৈছে গ্ৰীণ জবৰ কাম। এই বাজেটে সেই সময়ৰ প্ৰয়োজনীয়তাবোৰো সম্বোধন কৰে আৰু দেশৰ যুৱপ্ৰজন্মৰ বাবে এক উজ্জ্বল ভৱিষ্যত নিশ্চিত কৰে। মই যোৱা কেইঘণ্টামান ধৰি দেখি আছোঁ, যিদৰে এই বাজেটক প্ৰতিটো ক্ষেত্ৰতে আদৰণি জনোৱা হৈছে, সাধাৰণ মানুহৰ ইতিবাচক সঁহাৰি, ই জনসাধাৰণৰ সেৱা কৰিবলৈ আমাৰ উৎসাহ বহুগুণে বৃদ্ধি কৰিছে। জীৱনৰ প্ৰতিটো ক্ষেত্ৰতে আধুনিকতা আহিছে, প্ৰযুক্তি আহিছে, যেনে কৃষক ড্ৰোণ, বন্দে ভাৰত ৰেল, ডিজিটেল মুদ্ৰা, বেংকিং ক্ষেত্ৰত ডিজিটেল একক, ৫জি সেৱা আৰম্ভ কৰা, ৰাষ্ট্ৰীয় স্বাস্থ্যৰ বাবে ডিজিটেল পৰিৱেশ তন্ত্ৰ, এইবোৰে আমাৰ যুৱ, আমাৰ মধ্যবিত্ত, দৰিদ্ৰ–দলিত–পিছপৰা লোকসকলক লাভান্বিত কৰিব, এই সকলো শাখাই লাভ কৰিব। এই বাজেটৰ এটা গুৰুত্বপূৰ্ণ দিশ হ'ল দৰিদ্ৰ লোকৰ কল্যাণ। প্ৰতিজন দৰিদ্ৰ ব্যক্তিৰ এটা পকী ঘৰ থাকিব লাগে, নলৰ পানী থাকিব লাগে, তেওঁলোকৰ শৌচালয় থাকিব লাগে, তেওঁলোকৰ গেছৰ সুবিধা থাকিব লাগে, এই সকলোবোৰৰ ওপৰত বিশেষ মনোযোগ দিয়া হৈছে। একে সময়তে, আধুনিক ইণ্টাৰনেট সংযোগৰ ওপৰত সমানে গুৰুত্ব দিয়া হৈছে। ভাৰতৰ যিবোৰ পাহাৰীয়া অঞ্চল, হিমালয়ৰ সমগ্ৰ অংশ। হিমাচল, উত্তৰাখণ্ড, জম্মু–কাশ্মীৰ, উত্তৰ–পূৰ্বাঞ্চলত প্ৰথমবাৰৰ বাবে এনে অঞ্চলসমূহৰ বাবে এক পৰিসৰ আঁচনি আৰম্ভ কৰা হৈছে। এই আঁচনিয়ে পৰ্বতসমূহত পৰিবহণ আৰু সংযোগৰ এক আধুনিক ব্যৱস্থা গঢ়ি তোলাৰ সৃষ্টি কৰিব। ভাৰতৰ জনসাধাৰণৰ বিশ্বাস, গংগা মাতৃৰ পৰিষ্কাৰ–পৰিচ্ছদ আৰু কৃষকসকলৰ কল্যাণৰ বাবে এক গুৰুত্বপূৰ্ণ পদক্ষেপ গ্ৰহণ কৰা হৈছে। উত্তৰাখণ্ড, উত্তৰ প্ৰদেশ, বিহাৰ, ঝাৰখণ্ড, পশ্চিম বংগ, এই ৰাজ্যবোৰত গংগাৰ পাৰত, প্ৰাকৃতিক কৃষিক উৎসাহিত কৰা হ'ব। ই গংগা মাতৃক পৰিষ্কাৰ কৰাৰ অভিযানত মাতৃ গংগাক ৰাসায়নিক মুক্ত কৰাত সহায় কৰিব। বাজেটৰ ব্যৱস্থাসমূহে কৃষি লাভজনক হোৱাটো নিশ্চিত কৰিব, নতুন সুযোগৰ সৃষ্টি কৰিব। নতুন কৃষি ষ্টাৰ্ট–আপৰ প্ৰচাৰৰ বাবে এক বিশেষ পুঁজি হওঁক, বা খাদ্য প্ৰক্ৰিয়াকৰণ উদ্যোগৰ বাবে এক নতুন পেকেজ হওঁক, ই কৃষকসকলৰ উপাৰ্জন বৃদ্ধিত বহুদূৰ আগবাঢ়িব। এমএচপি ক্ৰয়ৰ জৰিয়তে কৃষকসকলৰ একাউণ্টলৈ পোনপটীয়াকৈ ২.৫ লাখ কোটি টকাৰ অধিক স্থানান্তৰ কৰা হৈছে। ক’ৰোনা যুগত, দেশখনে এমএছএমইক সহায় আৰু সুৰক্ষা দিয়াৰ বাবে একেৰাহে বহুতো সিদ্ধান্ত লৈছিল, অৰ্থাৎ আমাৰ ক্ষুদ্ৰ উদ্যোগবোৰ। বহুতো ধৰণৰ সহায় আছিল। এই বাজেটত, ঋণ গেৰাণ্টিৰ লগতে আন বহুতো আঁচনিৰ অভিলেখসংখ্যক বৃদ্ধিৰ ঘোষণা কৰা হৈছে। ঘৰুৱা উদ্যোগলৈ প্ৰতিৰক্ষাৰ মূলধন বাজেটৰ ৬৮ শতাংশ সংৰক্ষণ কৰাৰ বৃহৎ লাভালাভ ভাৰতৰ এমএছএমই খণ্ডৰ বাবেও এক ডাঙৰ লাভালাভ হ'ব। আত্মনিৰ্ভৰশীলতাৰ দিশত এয়া এক শক্তিশালী পদক্ষেপ। ৭.৫ লাখ কোটি টকাৰ ৰাজহুৱা বিনিয়োগে কেৱল অৰ্থনীতিক এক নতুন গতি প্ৰদান নকৰে, বৰঞ্চ ক্ষুদ্ৰ আৰু অন্যান্য উদ্যোগসমূহৰ বাবেও নতুন সুযোগ সৃষ্টি কৰিব। এই জনবন্ধুত্বপূৰ্ণ আৰু প্ৰগতিশীল বাজেটৰ বাবে মই বিত্ত মন্ত্ৰী নিৰ্মলাজী আৰু তেওঁৰ গোটেই দলটোক অভিনন্দন জনাইছো। কাইলৈ, বিজেপিয়ে মোক বাজেট আৰু আত্মনিৰ্ভৰশীল ভাৰতৰ বিষয়বস্তুৰ ওপৰত পুৱা ১১ বজাত ভাষণ দিবলৈ আমন্ত্ৰণ জনাইছিল। কাইলৈ ১১ বজাত, মই বাজেটৰ এই বিষয়ত বিতংভাৱে কথা পাতিম। আজি যথেষ্ট হৈছে। অশেষ ধন্যবাদ!
ৰাষ্ট্ৰসংঘ দিবস উপলক্ষে প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাষ্ট্ৰসংঘ দিবস উপলক্ষে শুভেচ্ছা জ্ঞাপন কৰিছে। এক বাৰ্তাত তেওঁ কয়, “ৰাষ্ট্ৰসংঘ দিবসৰ শুভেচ্ছা জনাইছোঁ। বিশ্ব শান্তি প্ৰতিষ্ঠা আৰু ইয়াৰ তত্বাৱধানত হোৱা বিস্তৃত কাম-কাজৰ প্ৰচাৰত ৰাষ্ট্ৰসংঘই গ্ৰহণ কৰা প্ৰচেষ্টাৰ আমি শলাগ লৈছোঁ।”
ৰাষ্ট্ৰীয় হস্ততাঁত দিৱসত স্থানীয় হস্ততাঁত পণ্যলৈ সমৰ্থন জনোৱাৰ আহ্বান প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে হস্ততাঁতে ভাৰতৰ বৈচিত্ৰ্য আৰু অগণিত তাঁতী আৰু শিল্পীৰ নৈপুণ্য প্ৰতিভাত কৰে আৰু তেখেতে স্থানীয় হস্ততাঁত পণ্যলৈ সমৰ্থন জনোৱাৰ আহ্বান জনায়। এটা টুইটত, প্ৰধানমন্ত্ৰীগৰাকীয়ে কয়ঃ "হস্ততাঁতে ভাৰতৰ বৈচিত্ৰ্য আৰু অগণিত তাঁতী আৰু শিল্পীৰ নৈপুণ্য প্ৰতিভাত কৰে। ৰাষ্ট্ৰীয় হস্ততাঁত দিৱস হৈছে #MyHandloomMyPride ৰ উদ্দীপনা বৰ্ধনৰ জৰিয়তে আমাৰ তাঁতীসকললৈ সমৰ্থন দোহৰাৰ এটি উপলক্ষ। স্থানীয় হস্ততাঁত পণ্যলৈ সমৰ্থন জনাওঁ আহক!" অলিম্পিকত পদক বিজয়ী চৈখোম মীৰাবাই চানুৰ এটা টুইটৰ উদ্ধৃতিৰে, প্ৰধানমন্ত্ৰীয়ে এইবুলি টুইট কৰেঃ "যোৱা কেইটামান বছৰত হস্ততাঁতৰ প্ৰতি নতুন আগ্ৰহ দেখা পোৱা গৈছে। @mirabai_chanu এ #MyHandloomMyPride ৰ উদ্দীপনালৈ সঁহাৰি জনোৱা দেখি আনন্দিত হৈছো। হস্ততাঁত খণ্ডটোৱে এখনি আত্মনিৰ্ভৰ ভাৰত নিৰ্মাণৰ অৰ্থে বৰঙণি আগবঢ়াই যাব বুলি মই বিশ্বাসী।"
সপ্তদশ প্ৰবাসী ভাৰতীয় দিৱসৰ সময়ত চুৰিনামৰ ৰাষ্ট্ৰপতিৰ সৈতে প্ৰধানমন্ত্ৰীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইন্দোৰত সপ্তদশ প্ৰবাসী ভাৰতীয় দিৱসৰ সময়ত চুৰিনামৰ ৰাষ্ট্ৰপতি শ্ৰী চন্দ্ৰিকাপাৰচাদ সন্তোখীক সাক্ষাৎ কৰে। ৰাষ্ট্ৰপতি সন্তোখীয়ে ৭-১৪ জানুৱাৰীলৈ ভাৰতলৈ চৰকাৰী ভ্ৰমণলৈ আহিছে। সপ্তদশ প্ৰবাসী ভাৰতীয় দিৱসৰ সন্মানীয় বিশেষ অতিথি হৈছে ৰাষ্ট্ৰপতি শ্ৰী চন্দ্ৰিকাপাৰচাদ সন্তোখী। বৈঠকত দুয়োগৰাকী নেতাই হাইড্ৰ'কাৰ্বন, প্ৰতিৰক্ষা, সামুদ্ৰিক সুৰক্ষা, ডিজিটেল পদক্ষেপ আৰু আইচিটি আৰু ক্ষমতা নিৰ্মাণকে ধৰি পাৰস্পৰিক স্বাৰ্থৰ ক্ষেত্ৰত সহযোগিতাৰ ওপৰত আলোচনা কৰে। চুৰিনামে লাইনছ অফ ক্ৰেডিটৰ পৰা লাভ কৰা ঋণ পৰিশোধৰ পুনৰ্নবীকৰণৰ বাবে ভাৰতক প্ৰশংসা কৰে। ৰাষ্ট্ৰপতি সন্তখীয়ে ৰাষ্ট্ৰপতি শ্ৰীমতী দ্ৰৌপদী মুৰ্মুৰ সৈতে আলোচনাত মিলিত হব আৰু ১০ জানুৱাৰী ২০২৩ তাৰিখে বিদায়ী অধিৱেশন আৰু প্ৰবাসী ভাৰতীয় সন্মান বঁটা অনুষ্ঠানত অংশগ্ৰহণ কৰিব। তেওঁ ইন্দোৰত গ্লোবেল ইনভেষ্টৰ্ছ ছামিটৰ উদ্বোধনী অধিৱেশনতো অংশগ্ৰহণ কৰিব। তাৰ পিছত তেওঁ আহমেদাবাদ আৰু নতুন দিল্লী ভ্ৰমণ কৰিব।
‘শ্বহীদ দিৱস’ত কলকাটাৰ ‘ভিক্টোৰীয়া মেম’ৰিয়েল হল’ত প্ৰধানমন্ত্ৰীয়ে উদ্বোধন কৰিব ‘বিপ্লৱী ভাৰত বিথিকা

অহা ২৩ মাৰ্চত অনুষ্ঠিতব্য ‘শ্বহীদ দিৱসৰ দিনা’ আবেলি ৬ বাজাত প্ৰধানমন্ত্ৰী শ্ৰী নৰেন্দ্ৰ মোদীয়ে কলকাটাৰ ‘ভিক্টোৰীয়া মেম’ৰিয়েল হল’ত ‘বিপ্লৱী ভাৰত বিথিকা’ৰ শুভ উদ্বোধন কৰিব। প্ৰধানমন্ত্ৰীয়ে ‘ভিডিঅ’ কনফাৰেন্সিং’ ব্যৱস্থাৰে উক্ত অনুষ্ঠানত সমবেত ৰাইজক সম্বোধি ভাষণো প্ৰদান কৰিব। বিথিকাত বিপ্লৱীসকলে স্বাধীনতা সংগ্ৰামত আগবঢ়োৱা অৱদান আৰু ব্ৰিটিছ শাসনৰ বিৰুদ্ধে অস্ত্ৰৰে আগবঢ়োৱা প্ৰতিৰোধৰ স্মাৰকো প্ৰদৰ্শিত কৰা হ’ব। স্বাধীনতা সংগ্ৰামৰ মূলসুঁতিৰ অভিধাত সংগ্ৰামৰ এই দিশটোক প্ৰায়েই যথাযোগ্য স্থান দিয়াৰ পৰা বিৰত থকা হৈছিল। নতুন বিথিকাত ১৯৪৭ চন পৰ্যন্ত সংঘটিত ঘটনাৱলীৰ সম্যক ৰূপৰেখা প্ৰদৰ্শনৰ লগতে বিপ্লৱীসকলে গ্ৰহণ কৰা ভূমিকাৰ স্মাৰক প্ৰদৰ্শনৰ প্ৰয়াস কৰা হৈছে। ‘বিপ্লৱী ভাৰত বিথিকা’ত সংগ্ৰামৰ বিপ্লৱী ধাৰাটোক উত্সাহিত কৰা ৰাজনৈতিক আৰু বৌদ্ধিক প্ৰেক্ষাপটটোক দাঙি ধৰিব খোজা হৈছে। বিপ্লৱী আন্দোলনৰ জন্মকথা, বিদ্ৰোহী নেতৃবৃন্দই গঠন কৰা উল্লেখনীয় সংগঠনসমূহৰ গঠন প্ৰক্ৰিয়া, আন্দোলনৰ বিস্তাৰ, ‘ইণ্ডিয়ান নেশ্যনেল আৰ্মী’ৰ গঠন, নৌ-বিদ্ৰোহৰ অৱদান আদিৰ বিভিন্ন তথ্য-পাতি ইয়াত সন্নিৱিষ্ট কৰা হৈছে।
দেশবাসীলৈ নতুন বছৰৰ শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে দেশবাসীলৈ নতুন বছৰৰ শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “সকলোকে নতুন বছৰ-২০১৮ৰ শুভেচ্ছা জনাইছো। এই বছৰটোৱে সকলোৰে জীৱনলৈ সুখ, সমৃদ্ধি আৰু সু-স্বাস্থ্য কঢ়িৱাই আনক, তাকে প্ৰাৰ্থনা কৰিছো।”
গুজৰাট ভ্ৰমণলৈ প্ৰধানমন্ত্ৰী, উদ্বোধন কৰিব ঘোঘা আৰু দাহেদ সংযোগী প্ৰথম পৰ্যায়ৰ আৰঅ’ আৰঅ’ ফেৰী সেৱা

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ, অৰ্থাৎ ২২ অক্টোবৰ, ২০১৭ত গুজৰাট ভ্ৰমণ কৰিব। ঘোঘাৰ এখন ৰাজহুৱা সভাত প্ৰধানমন্ত্ৰীয়ে ঘোঘা আৰু দাহেদ সংযোগী প্ৰথম পৰ্যায়ৰ আৰঅ’ আৰঅ’(ৰোল অন, ৰোল অফ) ফেৰী সেৱাৰ উদ্বোধন কৰিব। এই ফেৰী সেৱাই সৌৰাষ্ট্ৰৰ ঘোঘা আৰু দক্ষিণ গুজৰাটৰ দাহেজৰ মাজত পূৰ্বতে লগা আঠ ঘণ্টা সময়ৰ বিপৰীতে এঘণ্টাতে যাত্ৰা সম্ভৱ কৰি তুলিব। সম্পূৰ্ণভাৱে কাৰ্যকৰী হ’লে এই ফেৰীৰে বাহন কঢ়িওৱাৰ বাবে সক্ষম হ’ব। দেওবাৰে প্ৰধানমন্ত্ৰীয়ে যাত্ৰী পৰিবাহী প্ৰথম পৰ্যায়ৰ ফেৰী সেৱা উদ্বোধন কৰিব। প্ৰধানমন্ত্ৰীয়ে এই প্ৰথম ফেৰী সেৱাৰে ঘোঘাৰ পৰা দাহেজলৈ যাব। ফেৰী যাত্ৰাৰ পাছত প্ৰধানমন্ত্ৰীয়ে দাহেজত সমবেত ৰাইজক সম্বোধন কৰিব। ঘোঘাতো এখন ৰাজহুৱা সভাত অংশ লৈ প্ৰধানমন্ত্ৰীয়ে শ্ৰী ভাদনগৰ জিলা সমবায় দুগ্ধ উৎপাদন ইউনিয়ন লিমিটেডৰ সৰ্বোত্তম পশু-খাদ্যৰ উন্মোচন কৰিব। দাহেজৰ পৰা প্ৰধানমন্ত্ৰীয়ে বদোদৰা অভিমুখে ৰাওনা হ’ব। তাত এখন ৰাজহুৱা সভাত তেওঁ বদোদৰা চিটী কণ্ট্ৰ’ল চেণ্টাৰ; ৱাঘোদিয়া আঞ্চলিক পানী যোগান আঁচনি; আৰু বদোদৰাত নিৰ্মাণ কৰা বেংক অৱ বৰোদাৰ নতুন মুখ্য কাৰ্যালয় দেশবাসীৰ নামত উচৰ্গা কৰিব। এই উপলক্ষে প্ৰধানমন্ত্ৰীয়ে প্ৰধানমন্ত্ৰী আবাস যোজনা (নগৰাঞ্চল আৰু গ্ৰামাঞ্চল)ৰ হিতাধিকাৰীক বাসগৃহৰ চাবি প্ৰদান কৰিব। প্ৰধানমন্ত্ৰীয়ে সংহত পৰিবহণ হাব, আঞ্চলিক পানী যোগান আঁচনি, গৃহ প্ৰকল্প আৰু এখন উৰণীয়া সেঁতুকে ধৰি কেতবোৰ উন্নয়নমুলক প্ৰকল্পৰ আধাৰশিলা স্থাপন কৰিব। তেওঁ বদোদৰাত মুন্দ্ৰা-দিল্লী পেট্ৰ’লিয়াম প্ৰডাক্ট পাইপলাইনৰ সক্ষমতা বৃদ্ধি আৰু এইচপিচিএলৰ গ্ৰীণফিল্ড মাৰ্কেটিং টাৰ্মিনেল প্ৰডেক্টৰো আধাৰশিলা স্থাপন কৰিব।
দ্বৈত কৰ পৰিহাৰ আৰু ৰাজহ ফাঁকি প্ৰতিৰোধৰ ক্ষেত্ৰত ভাৰত আৰু কাট্ট্ৰাৰৰ মাজত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত দ্বৈত কৰ পৰিহাৰ আৰু আয়ৰ ওপৰত আৰোপ কৰা কৰৰ বিপৰীতে সংগৃহীত ৰাজহ ফাঁকি প্ৰতিৰোধৰ ক্ষেত্ৰত ভাৰত আৰু কাট্টাৰৰ মাজত স্বাক্ষৰিত বুজাবুজি চুক্তিত অনুমোদন জনাইছে। ১৯৯৯ চনৰ ৭ এপ্ৰিলত কাট্ৰাৰৰ সৈতে দ্বৈত কৰ পৰিহাৰ চুক্তি(ডিটিএএ)খন স্বাক্ষৰিত কৰা হৈছিল আৰু ২০০০ চনৰ ১৫ জানুৱাৰীৰ পৰা ইয়াক কাৰ্যকৰী কৰা হয়। সংশোধিত ডিটিএএৰ জৰিয়তে সামগ্ৰী ক্ৰয়ৰ লাভালাভৰ ব্যৱস্থাৱলীৰ সীমাবদ্ধতা প্ৰতিৰোধ চুক্তি আৰু ভাৰতৰ সৈতে স্বাক্ষৰিত চুক্তিৰ ব্যৱস্থাৰ সৈতে প্ৰাসংগিক অন্যান্য ব্যৱস্থাসহ শেহতীয়া মানসম্পন্ন তথ্যৰ আদান-প্ৰদানৰ আপডেট কৰা হৈছে। সংশোধিত ডিটিএএএৰ ৬নং কাৰ্যৰ অধীনত সংশোধনৰ ন্যূনতম মান পুৰণ কৰাৰ লগতে জি-২০ অ’ইচিডি ভিত্তিক লোকচান তথা লাভ সলনি(বিইপিএছ) প্ৰকল্পৰ ১৪ নং কাৰ্যৰ অধীনত মৈত্ৰী চুক্তি প্ৰক্ৰিয়া সম্পন্ন হ’ব, য’ত ভাৰতে সমানেই অংশগ্ৰহণ কৰে।
প্রধানমন্ত্রীয়ে জন্ম দিনত শুভেচ্ছা জনাবলৈ শ্ৰী এল কে আদৱানিক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী এল কে আদৱানিক তেওঁৰ জন্ম দিনত শুভেচ্ছা জনাবলৈ সাক্ষাৎ কৰে। এটা টুইটত প্ৰধানমন্ত্ৰীয়ে কয়; "আদৱানি জীৰ বাসভৱনলৈ গৈছিলো আৰু তেওঁক তেওঁৰ জন্ম দিনৰ শুভেচ্ছা জনালো। ভাৰতৰ বিকাশৰ প্ৰতি তেওঁৰ অৱদান চিৰস্মৰণীয়। তেওঁৰ দৃষ্টিভংগী আৰু বুদ্ধিমত্তাৰ বাবে তেওঁ সমগ্ৰ ভাৰততে সন্মানিত। বিজেপিক নিৰ্মাণ আৰু শক্তিশালী কৰাত তেওঁৰ ভূমিকা অদ্বিতীয়। মই তেওঁৰ দীৰ্ঘ আৰু স্বাস্থ্যৱান জীৱনৰ বাবে প্ৰাৰ্থনা কৰিছো।"
ইজৰাইলৰ সাধাৰণ নিৰ্বাচনত সফলতা লাভ কৰাৰ বাবে বেঞ্জামিন নেতান্যাহুক অভিনন্দন জনালে প্ৰধানমন্ত্ৰীয়

প্ৰধানমন্ত্ৰী নৰেন্দ্ৰ মোদীয়ে ইজৰাইলৰ সাধাৰণ নিৰ্বাচনত সফলতা লাভ কৰাৰ বাবে বেঞ্জামিন নেতান্যাহুক অভিনন্দন জনায়৷ প্ৰধানমন্ত্ৰীয়ে ভাৰত-ইজৰাইলৰ কৌশলগত অংশীদাৰিত্বক অগ্ৰাধিকাৰ দিয়াৰ বাবে প্ৰধানমন্ত্ৰী য়াইৰ লেপিডকো ধন্যবাদ জ্ঞাপন কৰে৷ টুইটযোগে প্ৰধানমন্ত্ৰীয়ে কয়, “নিৰ্বাচনত লাভ কৰা সফলতাৰ বাবে মোৰ বন্ধু @netanyahuক মাজেল টোভ৷ ভাৰত-ইজৰাইলৰ কৌশলগত অংশীদাৰিত্ব গভীৰ কৰাৰ বাবে আমাৰ যৌথ প্ৰচেষ্টা অব্যাহত ৰাখিবলৈ মই আগ্ৰহী।" "ভাৰত-ইজৰাইলৰ কৌশলগত অংশীদাৰিত্বৰ প্ৰতি আপোনাৰ অগ্ৰাধিকাৰৰ বাবে @yairlapidক ধন্যবাদ জনাইছো। আমাৰ জনসাধাৰণৰ পাৰস্পৰিক লাভৰ বাবে আমাৰ ফলপ্ৰসূ ধাৰণা বিনিময় অব্যাহত ৰাখিব বুলি আশা কৰিছো।"
ভাৰত আৰু মৰক্কোৰ মাজত বিমান সেৱা চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু মৰক্কোৰ মাজত প্রস্তাৱিত সংশোধিত বিমান সেৱা চুক্তিত অনুমোদন জনায়। এই নতুন চুক্তি কার্যকৰী হ’লে দুয়ো দেশৰ মাজত যোৱা ২০০৪ চনৰ বিমান চলাচল সংক্রান্তীয় পুৰণি চুক্তিখন বাতিল হ’ব। এই বিমান সেৱা চুক্তিখনে ভাৰত আৰু মৰক্কোৰ অসামৰিক বিমান চলাচলৰ ক্ষেত্রত বিশেষ গুৰুত্বপূর্ণ ভূমিকা পালন কৰিব। ইয়াৰ ফলত দুয়ো দেশৰ মাজত ব্যৱসায়-বাণিজ্য, বিনিয়োগ, পর্যটন আৰু সাংস্কৃতিক ক্ষেত্রত আদান-প্রদান আৰু অধিক বৃদ্ধি পাব। এই চুক্তিয়ে মসৃণ যোগাযোগৰ এক পৰিৱেশ গঢ় দিয়াৰ লগতে বাণিজ্যিক দিশৰ পৰাও ভাৰত আৰু মৰক্কোৰ বিমান সংস্থাসমূহ লাভান্বিত হ’ব। এই চুক্তিৰ প্ৰধান বৈশিষ্ট্যসমূহ হ’ল- দুয়ো দেশৰ বিমান সংস্থাসমূহে বিভিন্ন ধৰণৰ সেৱাৰ বাবে কোড বিনিময় কৰিব পাৰিব। ব্যৱসায় বৃদ্ধিত দুয়ো দেশৰ বিমান সংস্থাসমূহে সমবায়ৰ ভিত্তিত বিপণনৰ বাবে নিজৰ মাজত অথবা তৃতীয় পক্ষৰ সৈতে কাম কৰিব পাৰিব। তদুপৰি, দুয়ো দেশৰ ৬খনকৈ চহৰৰ যাতায়াতৰ বাবে বিমান সংস্থাসমূহে অসংখ্য বিমান চলাব পাৰিব। ভাৰতৰ বিমান সংস্থাসমূহে মৰক্কোৰ কাছাব্লাংকা, ৰাৱাট, মাৰাকেশ, আগাডিৰ, তাংগীয়েৰ আৰু ফেজত আৰু মৰক্কো বিমান সংস্থাসমূহে ভাৰতৰ দিল্লী, মুম্বাই, কলকাতা, চেন্নাই, বাংগালুৰু আৰু হায়দৰাবাদত বিমান চলাচল কৰিব পাৰিব। বিমান সেৱা চুক্তিত লগতে এইটোও ব্যৱস্থা কৰা হৈছে যে যদিহে বিমান চলাচলৰ কৰ্তৃপক্ষই, সন্মত সেৱাৰ মুখ্য পৰিচালন ব্যৱস্থাৱলী, বাণিজ্যিক সুযোগ-সুবিধা, সুৰক্ষা াৰু নিৰাপত্তাজনিত কাৰণত ভাৰতীয় বিমান সেৱা চুক্তিৰ আৰ্হিত নপৰে, তেন্তে তেনে চুক্তি প্ৰত্যাহাৰ অথবা নিলম্বন কৰিব পাৰিব। উল্লেখ্য যে ভাৰত আৰু মৰক্কোৰ মাজত অসামৰিক বিমাণ পৰিবহণ ক্ষেত্ৰৰ বিকাশৰ প্ৰতি লক্ষ্য ৰাখি আৰু দুয়োখন সাৰ্বভৌম ৰাষ্ট্ৰৰ মাজত মসৃণ বিমান যোগাযোগ সুনিশ্চিত কৰিবলৈ পূৰ্বৰ চুক্তিত প্ৰাধান্য নোপোনা সুৰক্ষা, নিৰাপত্তা, বাণিজ্যিক কাম-কাজৰ লগতে ভাড়া ইত্যাদি দিশত আপডেট কৰি এই চুক্তিখন সংশোধিত ৰূপত স্বাক্ষৰ কৰা হৈছে।
উত্তৰাখণ্ড বিধানসভাৰ প্ৰাক্তন অধ্যক্ষ হৰবন কাপুৰৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে উত্তৰাখণ্ড বিধানসভাৰ প্ৰাক্তন অধ্যক্ষ হৰবন কাপুৰ জীৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "উত্তৰাখণ্ডৰ আমাৰ দলৰ জ্যেষ্ঠ সতীৰ্থ হৰবন কাপুৰ জীৰ বিয়োগত দুখিতঃ। এজন প্ৰবীণ বিধায়ক আৰু প্ৰশাসক হিচাপে ৰাজহুৱা সেৱা আৰু সমাজ কল্যাণৰ প্ৰতি আগবঢ়োৱা অৱদানৰ বাবে তেওঁ স্মৰণীয় হৈ ৰ'ব। তেওঁৰ পৰিয়ালবৰ্গ আৰু সমৰ্থকসকলৰ প্ৰতি সমবেদনা জ্ঞাপন কৰিছো। ঔম শান্তি।"
স্বচ্ছ ভাৰতৰ প্ৰতি থকা আবেগ আৰু দৃষ্টিভংগীৰ বাবে লাডাখৰ তুৰটুকবাসীক প্ৰধানমন্ত্ৰীৰ প্ৰণা

স্বচ্ছ ভাৰতৰ প্ৰতি থকা আবেগ আৰু দৃষ্টিভংগীৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে লাডাখৰ তুৰটুকবাসীক প্ৰণাম জনাইছে। এ এন আই নিউজৰ এটা সংবাদ শ্বেয়াৰ কৰি প্ৰধানমন্ত্ৰীয়ে টুইট কৰে; "ভাৰতবৰ্ষক স্বচ্ছ কৰি ৰখাৰ বাবে যি আবেগ আৰু দৃষ্টিভংগীৰে একত্ৰিত হৈছে, তাৰ বাবে মই লাডাখৰ তুৰটুকবাসীক প্ৰণাম জনাইছো।"
ভাগলপুৰত সংঘটিত বিস্ফোৰণত প্ৰাণহানিৰ ঘটনাত দুখ প্ৰকাশ প্ৰধানমন্ত্ৰী

ভাগলপুৰত সংঘটিত বিস্ফোৰণত প্ৰাণহানিৰ ঘটনাত দুখ প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে এই ঘটনা সম্পৰ্কীয় পৰিস্থিতি সন্দৰ্ভত মুখ্যমন্ত্ৰী শ্ৰী নীতিশ কুমাৰৰ সৈতে কথা পাতে। তেওঁ জানিবলৈ দিয়ে যে প্ৰশাসনে সাহায্য আৰু উদ্ধাৰ অভিযানত নিয়োজিত হৈ আছে আৰু ক্ষতিগ্ৰস্তসকলক সম্ভৱপৰ সকলো সহায় আগবঢ়োৱা হৈছে। এক টুইটযোগে প্ৰধানমন্ত্ৰীয়ে কয়; ‘বিহাৰৰ ভাগলপুৰত সংঘটিত বিস্ফোৰণত প্ৰাণহানি হোৱাৰ খবৰ অতি বেদনাদায়ক। মই আঘাতপ্ৰাপ্তসকলৰ আশু আৰোগ্য কামনা কৰিছোঁ। এই ঘটনা সম্পৰ্কীয় পৰিস্থিতি সন্দৰ্ভত মুখ্যমন্ত্ৰী @NitishKumar জীৰ সৈতেও কথা পতা হৈছিল। প্ৰশাসনে সাহায্য আৰু উদ্ধাৰ অভিযান অব্যাহত ৰাখিছে, আৰু ভুক্তভোগীসকলক সম্ভৱপৰ সকলো সহায় আগবঢ়োৱা হৈছে।’
প্ৰসিদ্ধ অৰ্থনীতিবিদ তথা প্ৰাক্তন কেন্দ্ৰীয় মন্ত্ৰী অধ্যাপক ৱাইকে আলাঘৰ বিয়োগত প্ৰধানমন্ত্ৰীৰ শোক প্ৰকা

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰসিদ্ধ অৰ্থনীতিবিদ তথা প্ৰাক্তন কেন্দ্ৰীয় মন্ত্ৰী অধ্যাপক ৱাইকে আলাঘৰ বিয়োগত গভীৰ শোক প্ৰকাশ কৰিছে। এটা টুইটত, প্ৰধানমন্ত্ৰীয়ে কয়; "অধ্যাপক ৱাইকে আলাঘ আছিল এজন বিশিষ্ট পণ্ডিত যি ৰাজহুৱা নীতি, বিশেষকৈ গ্ৰামীণ বিকাশ, পৰিৱেশ আৰু অৰ্থনীতিৰ বিভিন্ন দিশৰ বিষয়ে সংবেদনশীল আছিল। তেওঁৰ বিয়োগত দুখিত হৈছো। মই আমাৰ বাৰ্তালাপ মনত ৰাখিম। তেওঁৰ পৰিয়াল আৰু বন্ধুবৰ্গৰ সৈতে আছে মোৰ দুখানুভূতি। ওম শান্তি।"